
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Α3α/9232/91 (1) 


Συμπλήρωση και τροποποίηση του Οργανισμού του Νομαρχιακού Γενικού 

Νοσοκομείου Γρεβενών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των παρ. 1, 2, 3 και 4 του άρθρου 10 του Ν. 1397/83 
«Εθνικό Σύστημα Υγείας» (ΦΕΚ 143/Α/83). 

2. Τις διατάξεις του Π.Δ/τος 87/86 «Ενιαίο πλαίσιο Οργάνωσης των 
Νοσοκομείων» (ΦΕΚ 32/Α/86). 

3. Τις διατάξεις της παρ. 2 του άρθρου 19 του Ν. 1735/87 (ΦΕΚ 195/ 
Α/87). 

4. Την αριθ. 16/16.7.1991 απόφαση-πρόταση του Δ.Σ. του Ν.Γ.Ν. 
Γρεβενών, αποφασίζουμε: 

Άρθρο 1 

Η αριθμ. Α3β/οικ. 14143/8.8.86 απόφαση «Αναμόρφωση του Οργα¬ 
νισμού του Γενικού Νοσ/μείου Γρεβενών» (ΦΕΚ 630/Β/86) όπως τροπο¬ 
ποιήθηκε με την απόφαση Α3α/5810/24.6.91 (ΦΕΚ 561/Β/91), τρο¬ 
ποποιείται και συμπληρώνεται όπως παρακάτω: 

Άρθρο 2 

Το άρθρο 5 αντικαθίσταται ως εξής: 

«Άρθρο 5» 

Δύναμη κρεββατιών 

Η συνολική δύναμη του Νοσοκομείου ορίζεται σε εβδομήντα πέντε (75) 
κρεββάτια. 

Άρθρο 3 

Το άρθρο 7 αντικαθίσταται ως εξής: 


«Άρθρο 7» 

Διάρθρωση Ιατρικής Υπηρεσίας 

1. Η Ιατρική Υπηρεσία του Νοσοκομείου διαρθρώνεται: 
α) Στους τομείς 

α.1 Παθολογικό με δύναμη σαράντα (40) κρεββάτια 

α.2 Χειρουργικό με δύναμη τριάντα πέντε (35) κρεββάτια 

α.3 Εργαστηριακό 

β) Στα διατομεακά τμήματα 

β.1 Επειγόντων περιστατικών 

β.2 Ημερήσιας Νοσηλείας 

2. Κάθε τομέας διαρθρώνεται σε τμήματα και μονάδες ως εξής: 

Α' ΠΑΘΟΛΟΓΙΚΟΣ ΤΟΜΕΑΣ 

α) Τμήματα 

α.1 Ένα (1) Παθολογικό 
α.2 Ένα (1) Καρδιολογικό 
α.3 Ένα (1) Παιδιατρικό 
β) Μονάδες 
β.1 Τεχνητού Νεφρού 
β.2 Εμφραγμάτων 
Β’ ΧΕΙΡΟΥΡΓΙΚΟΣ ΤΟΜΕΑΣ 
α) Τμήματα 

α.1 Ένα (1) Χειρουργικό 

α.2 Ένα (1) Μαιευτικό-Γυναικολογικό 

α.3 Ένα (1) Ορθοπεδικό 

α.4 Ένα (1) Οφθαλμολογικό 

α.5 Ένα (1) Αναισθησιολογικό 

β) Μονάδες 

β.1 Εντατικής θεραπείας 
β.2 Ανάληψης 

Γ’ ΕΡΓΑΣΤΗΡΙΑΚΟΣ ΤΟΜΕΑΣ 
α) Τμήματα 

α.1 Ένα (1) Μικροβιολογικό-Βιοχημικό 
α.2 Ένα (1) Ακτινοδιαγνωστικό 
α.3 Ένα (1) Αιματολογικό-Αιμοδοσίας 
α.4 Ένα (1) Φαρμακευτικό 

3. Στους τομείς λειτουργούν τακτικά εξωτερικά ιατρεία αντίστοιχων ειδι¬ 
κοτήτων με τις ειδικότητες των γιατρών που υπηρετούν στο Νοσοκομείο. 

Άρθρο 4 

Το άρθρο 8 αντικαθίσταται σ>ς εξής: 

«Άρθρο 8» 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία αποτελεί Δ/νση και διαρθρώνεται σε πέντε 
(5) Νοσηλευτικά τμήματα το Ιο, 2ο, 3ο, 4ο και 5ο. 

α) Το πρώτο (Ιο) Νοσηλευτικό τμήμα καλύπτει του Παθολογικό τομέα 
της Ιατρικής Υπηρεσίας εκτός του Καρδιολογικού Τμήματος. 

β) Το δεΰτερο(2ο) Νοσηλευτικό τμήμα καλύπτει τον Χειρουργικό τομέα 
της Ιατρικής Υπηρεσίας. 

γ) Το τρίτο (3ο) Νοσηλευτικό τμήμα καλύπτει τον εργαστηριακό τομέα, 
τα εξωτερικά ιατρεία και το διατομεακό τμήμα ημερήσιας νοσηλείας της Ια¬ 
τρικής Υπηρεσίας. 

δ) Το τέταρτο (4ο) Νοσηλευτικό Τμήμα καλύπτει τα Χειρουργεία και το 
διατομεακό τμήμα επειγόντων περιστατικών της Ιατρικής Υπηρεσίας. 

ε) Το πέμπτο (5ο) Νοσηλευτικό τμήμα καλύπτει το Καρδιολογικό τμήμα 
και τις Μονάδες Τεχνητού Νεφρού και Εμφραγμάτων της Ιατρικής Υπηρε¬ 
σίας. 

2. Στο Νοσοκομείο συνιστάται Νοσηλευτική Επιτροπή, η οποία αποτελεί- 
ται από: 

α) Τον Δ/ντή-τρια της Νοσηλευτικής Υπηρεσίας ως Πρόεδρο 
β) Ένα (1) Προϊστάμενο Τμήματος ως Αντιπρόεδρο 
γ) Ένα (1) διπλωματούχο τμήματος ως Γραμματέα 
Τα μέλη (β) και (γ) εκλέγονται για δύο (2) χρόνια με μυστική ψηφοφορία 
από το Νοσηλευτικό προσωπικό της νοσηλευτικής υπηρεσίας που συνέρχε¬ 
ται με πρόσκληση του Δ/ντού-ντριας αυτού. 

Η Νοσηλευτική Επιτροπή γνωμοδοτεί για κάθε θέμα που αφορά την ορ¬ 
γάνωση και λειτουργία της Νοσηλευτικής Υπηρεσίας και εισηγείται σχετικά 
με τον Πρόεδρό της στα αρμόδια όργανα του Νοσοκομείου. 

’Αρθρο 5 

Το άρθρο 11 αντικαθίσταται ως εξής: 

«Άρθρο 11» 

Στελέχωση Ιατρικής Υπηρεσίας 
Η Ιατρική Υπηρεσία στελεχώνεται: 

α) Από γιατρούς που κατέχουν θέσεις κλάδου γιατρών Ε.Σ.Υ. που συνι- 
στώνται σύμφωνα με τις διατάξεις του άρθρου 25 του Ν. 1397/83 στον 
κλάδο γιατρών Ε.Σ.Υ. του Υπουργείου Υγείας, Πρόνοιας και Κοινωνικών 
Ασφαλίσεων και κατανέμονται στο Νοσοκομείο αυτό. 

β) Από ειδικευόμενους γιατρούς, πού τοποθετούνται σε θέσεις ειδικευμέ¬ 
νων γιατρών, που έχουν συσταθεί με οποιοδήποτε τρόπο μέχρι τη δημο¬ 
σίευση της απόφασης αυτής που συνιστώνται σύμφωνα με τις διατάξεις που 
ισχύουν κάθε φορά. 

γ) Από άλλους επιστήμονες που προσφέρουν συναφείς υπηρεσίες με το . 
έργο της ιατρικής υπηρεσίας των παρακάτω κατά κατηγορία, κλάδων, σε 
καθένα από τους οποίους συνιστώνται οι αντίστοιχα οριζόμενες θέσεις. 
ΚΑΤΗΓΟΡΙΑ ΠΕ 
Κλάδος ΠΕ Φαρμακοποιών 
Μία (1) θέση 
Κλάδος ΠΕ Βιοχημικών 
Μία (1) θέση 
ΚΑΤΗΓΟΡΙΑ ΔΕ 
Κλάδος ΔΕ Βοηθών Φαρμακείου 
Δύο (2) θέσεις 

Άρθρο 6 

Το άρθρο 12 αντικαθίσταται ως εξής: 

«Άρθρο 12» 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από προσωπικό των παρακάτω 
κατά κατηγορία, κλάδων, σε καθένα από τους οποίους συνιστώνται οι αντί¬ 
στοιχα οριζόμενες θέσεις: 

Α' ΚΑΤΗΓΟΡΙΑ ΠΕ 
Κλάδος ΠΕ Νοσηλευτών-τριών 
Δύο (2) θέσεις 
Β’ ΚΑΤΗΓΟΡΙΑ ΤΕ 
Κλάδος ΤΕ Νοσηλευτών-τριών 
Τριάντα πέντε (35) θέσεις 
Κλάδος ΤΕ Μαιευτικής (Μαιών) 

Οκτώ (8) θέσεις 

Κλάδος ΤΕ Επισκεπτών & Επισκεπτριών Υγείας 
Δύο (2) θέσεις 
Γ ΚΑΤΗΓΟΡΙΑ ΔΕ 

Κλάδος ΔΕ Νοσηλευτικής (Αδελφών Νοσοκόμων) 

Πενήντα έξι (56) θέσεις 


Οι είκοσι πέντε (25) θέσεις του κλάδου αυτού πληρούνται κοιτά τον 
αριθμό που δεν πληρούνται λόγω έλλειψης υποψηφίων οι είκοσι πέντε (25) 
θέσεις του κλάδου ΤΕ Νοσηλευτών-τριών. 

Κλάδος ΔΕ Πρακτικών Νοσοκόμων (Προσωρινός) 

Μία (1) θέση 

Η θέση του κλάδου αυτού καταργείται μετά την με οποιοδήποτε τρόπο 
αποχώρηση του υποιλλήλου που την κατέχει. 

Δ' ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Δέκα εννέα (19) θέσεις 

Ο κλάδος αυτός περιλαμβάνει τις ειδικότητες: Νοσοκόμων, Βοηθών θα¬ 
λάμων, Μεταφορέων Ασθενών, Νεκροτόμων-Σαβανωτών. 

Οι θέσεις του κλάδου αυτού κατανέμονται στις ειδικότητες: 
Νοσοκόμων: Επτά (7) θέσεις 
Βοηθών θαλάμων: Έξι (6) θέσεις 
Μεταφορέων Ασθενών: Έξι (6) θέσεις 

Άρθρο 7 

Το άρθρο 13 αντικαθίσταται ως εξής: 

«Άρθρο 13» 

Στελέχωση Διοικητικής Υπηρεσίας 

Η Διοικητική Υπηρεσία στελεχώνεται από προσωπικό των παρακάτω 
κατά κατηγορία κλάδων σε καθένα από τους οποίους συνιστώνται οι αντί¬ 
στοιχα οριζόμενες θέσεις: 

Α' ΚΑΤΗΓΟΡΙΑ ΠΕ 

Κλάδος ΠΕ Διοικητικού-Λογιστικού 

Μία (1) θέση 

Κλάδος ΠΕ Μηχανικών 

Μία (1) θέση 

Ο κλάδος αυτός περιλαμβάνει τις ειδικότητες: Αρχιτεκτόνων, Πολιτικών 
Μηχανικών, Μηχανολόγων-Ηλεκτρολόγων-Ηλεκτρονικών Μηχανικών. 
Β' ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας & Πρόνοιας (Διοικ. Νοσ/μείων) 
Μία (1) θέση 

Κλάδος ΤΕ Διοικητικός-Λογιστικός (Λογιστικής) 

Μία (1) θέση 

Κλάδος ΤΕ Κοινωνικής Εργασίας (Κοιν. Λειτουργών) 

Δύο (2) θέσεις 
Κλάδος ΤΕ Πληροφορικής 
Μία (1) θέση 

Κλάδος ΤΕ Ιατρικών Εργαστηρίων (Τεχνολόγων) 

Μία (1) θέση 
Κλάδος ΤΕ Διατροφής 
Μία (1) θέση 

Κλάδος ΤΕ Φυσικοθεραπείας 

Μία (1) θέση 

Γ' ΚΑΤΗΓΟΡΙΑ ΔΕ 

Κλάδος ΔΕ Διοικητικός-Λογιστικός 

Οκτώ (8) θέσεις 

Κλάδος ΔΕ Δακτυλογράφων 

Μία (1) θέση 

Κλάδος ΔΕ Τηλεφωνητών 

Δύο (2) θέσεις 

Κλάδος ΔΕ Βοηθών Ιατρικών & Βιολογικών Εργαστηρίων (Παρασκευα¬ 
στών) 

Πέντε (5) θέσεις 

Κλάδος ΔΕ Χειριστών Ιατρικών συσκευών (Εμφανιστών-Χειριστών) 
Πέντε (5) θέσεις 
Κλάδος ΔΕ Μαγείρων 
Τρεις (3) θέσεις 

Κλάδος ΔΕ Οδοντοτεχνικής (Οδοντοτεχνιτών) 

Μία (1) θέση 
Κλάδος ΔΕ Κηπουρών 
Μία (1) θέση 
Κλάδος ΔΕ Τεχνικός 
Δέκα πέντε (15) θέσεις 

Οι θέσεις του κλάδου αυτού κατανέμονται στις ειδικότητες: 

Ηλεκτρολόγων: Δύο (2) θέσεις 

Οδηγών αυτοκινήτων: Έξι (6) θέσεις 

Ηλεκτρονικών: Μία (1) θέση 

Μηχανοτεχνιτών: Μία (1) θέση 

Υδραυλικών: Μία (1) θέση 

Εργοδηγών Μηχανολόγων: Μία (1) θέση 

Κοπτριών-Ραπτριών-Γαζωτριών: Δύο (2) θέσεις 

Κλιβανιστών: Μία (I) θέση 

Δ’ ΚΑΤΗΓΟΡΙΑ ΤΕ 

Κλάδος ΤΕ Βοηθητικού Προσωπικού 

Έξι (6) θέσεις 

Ο κλάδος αυτός περιλαμβάνει τις ειδικότητες: Κλητήρων, θυρωρών* 
Νυχτοφυλάκων. 

Οι θέσεις του κλάδου αυτού κατανέμονται στις ειδικότητες: 
Κλητήρων: Μία (1) θέση 
Θυρωρών-Νυκτοφυλάκων: Πέντε (5) θέσεις 
Κλάδος ΤΕ Προσωπικού Καθαριότητας 
Δέκα έξι (16) θέσεις 

Ο κλάδος αυτός περιλαμβάνει τις ειδικότητες: Καθαριστών-τριών, Πλυ- 
ντών-ντριών, Πρεσσαδόρων-Σιδηρωτών-τριών. 

Οι θέσεις του κλάδου αυτού κατανέμονται στις ειδικότητες: 
Καθαριστών-τριών: Έντεκα (11) θέσεις 
Πλυντών-τριών: Τρεις (3) θέσεις 
Πρεσσαδόρων-Σιδηρωτών-τριών: Δύο (2) θέσεις 
Κλάδος ΤΕ Προσωπικού Εστίασης 
Οκτώ (8) θέσεις 

Ο κλάδος αυτός περιλαμβάνει τις ειδικότητες: Τραπεζοκόμων, Βοηθών 
Μαγείρου, Λατζέρηδων. 

Οι θέσεις του κλάδου αυτού κατανέμονται στις ειδικότητες: 

Τραπεζοκόμων: Έξι (6) θέσεις 

Βοηθών Μαγείρων: Μία (1) θέση 

Λατζέρηδων: Μία (1) θέση 

Κλάδος ΤΕ Εργατών 

Δύο (2) θέσεις 

Άρθρο 8 

Το άρθρο 14 αντικαθίσταται ως εξής: 

«Άρθρο 14» 

Προσόντα Διορισμού 

Τα προσόντα διορισμού που απαιτούνται κατά κατηγορία, κλάδο και ει¬ 
δικότητα καθορίζονται με το Π.Δ. 194/88 (ΦΕΚ 84/Α/88) «Καθορισμός 
προσόντων διορισμού σε θέσεις των δημοσίων υπηρεσιών και νομικών προ¬ 
σόντων δημοσίου δικαίου», όπως συμπληρώθηκε και τροποποιήθηκε με το 
Π.Δ. 172/92 (ΦΕΚ 81/26.5.92). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιουνίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΣΩΤ. ΚΟΥΒΕΛΑΣ Γ. ΣΟΥΡΛΑΣ 

- ♦- 

Αριθ. Α8/1120 (2) 

Κίνητρα για την αιμοδοσία. 

Ο ΥΠΟΥΡΓΟΣ ΥΓΕΙΑΣ. ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 1 του άρθρου 12 του Ν. 1820/88 «Αιμοδοσία» 
(ΦΕΚ 261/88 Τ. Α ). 

2. Τις διατάξεις του Ν. 1278/82 «Σύσταση Κεντρικού Συμβουλίου 
Υγείας» (105/82 Τ. Α'). 

3. Το Π. Δ/γμα 359/91 «Διορισμός μελών της Κυβέρνησης και Υφυ¬ 
πουργών» (ΦΕΚ 127/91 Τ. Α'). 

4. Την εισήγηση της Επιτροπής Αιμοδοσίας (αριθ. Συνεδρ. 8/18.1.91 
και 25/10.3.92). 

5. Τις αριθ. Αποφάσεις 1 της 83ης Ολομ./25.4,91/2.5.91 και 27 της 
93ης Ολομ./13.5.92/18.5.92 του ΚΕΣΤ. 


6. Την ανάγκη απόκτησης εθνικής επάρκειας αίματος, αποφασί¬ 
ζουμε: 

Άρθρο 1 

Ορίζουμε τα παρακάτω ειδικά κίνητρα για τους εθελοντές αρμοδότες. 

Ο εθελοντής αιμοδότης δικαιούται ιατρικής φροντίδας και εργαστηρια¬ 
κού ελέγχου σύμφωνα πάντα με τη γνώμη του υπεύθυνου γιατρού της Αι¬ 
μοδοσίας. 

Ηθική ικανοποίηση του αιμοδότη για την συνεισφορά του στη θεραπευ¬ 
τική αντιμετώπιση ασθενών που χρειάζονται μετάγγιση αίματος και παρα- 
γώγων του. 

Κάλυψη του ίδιου του αιμοδότη και της οικογένειάς του για τυχόν ανά¬ 
γκες τους σε αίμα και παράγωγα. 

Οι αιμοδότες τυγχάνουν τιμής και κοινωνικής αναγνώρισης. Η ηθική και 
κοινωνική αναγνώριση των εθελοντών αιμοδοτών περιλαμβάνει απονομή 
διπλωμάτων, βραβείων και μεταλλίων (διασήμων) ενιαίου τύπου. 

- Η 1η αιμοδοσία, εκτός από τη χορήγηση ειδικής ταυτότητας, συνοδεύ¬ 
εται και με την επίδοση ευχαριστήριας επιστολής από την αρμόδια Υπηρε¬ 
σία Αιμοδοσίας. 

- Η 5η αιμοδοσία επιβραβεύεται με δίπλωμα, που απονέμεται από την 
αρμόδια Υπηρεσία Αιμοδοσίας σε ειδική τελετή. 

- Η 10η αιμοδοσία τιμάται με δίπλωμα και χάλκινο διάσημο, που απονέ- 
μεται από την αρμόδια Υπηρεσία Αιμοδοσίας με την παρουσία των τοπικών 
Αρχών. 

- Η 25η αιμοδοσία τιμάται με ειδικό βραβείο και αργυρό μετάλλιο, που 
απονέμεται, μετά από πρόταση της αρμόδιας Υπηρεσίας Αιμοδοσίας, από 
τον Υπουργό Υγείας, Πρόνοιας και Κοινών. Ασφαλίσεων σε ειδική τελετή 
στην επέτειο του εορτασμού στη μνήμη του «ΗΛ1Α-ΠΟΛΙΤΗ». 

Άρθρο 2 

Σύλλογοι και Ομάδες εθελοντών αιμοδοτών επιβραβεύονται με ειδικές 
τιμητικές διακρίσεις. 

Συγκεκριμένα απονέμεται δίπλωμα και πλακέτα χάλκινη και αργυρή 
ανάλογα με την προσφορά αίματος των Συλλόγων (500 & 2.500 μονάδες 
αίματος αντίστοιχα). 

Η απονομή γίνεται, μετά από πρόταση της αρμόδιας Υπηρεσίας Αιμοδο¬ 
σίας σε ειδική τελετή από τον Υπουργό Υγείας, Πρόνοιας και Κοινωνικών 
Ασφαλίσεων. 

Για τους Συλλόγους Εθελοντών Αιμοδοτών προβλέπονται ακόμα, σε συ¬ 
νεργασία πάντα με την αρμόδια Υπηρεσία Αιμοδοσίας και τα εξής:. 

Παραχώρηση στέγης σε κτίρια Κρατικών Υγειονομικών Μονάδων και 
κάλυψη αναγκών επικοινωνίας (τηλεφωνικών και ταχυδρομικών). 

Εξασφάλιση της μετακίνησης των αιμοδοτών από την αρμόδια Υπηρεσία 
Αιμοδοσίας στις περιπτώσεις των οργανωμένων αιμοληψιών. 

Εφοδιασμός τους με ενημερωτικό υλικό για την αιμοδοσία και διοργά¬ 
νωση εκπαιδευτικών προγραμμάτων προσέλκυσης αιμοδοτών για τους εκ¬ 
προσώπους των Συλλόγων με μεγάλη δραστηριότητα. 

Συμμετοχή ατόμων με ειδικά προσόντα και σημαντική προσφορά στην 
εθελοντική αιμοδοσία σε ομάδες εργασίας της Επιτροπής Αιμοδοσίας για 
εκπόνηση προγραμμάτων προσέλκυσης αιμοδοτών σε τοπικό και Εθνικό 
επίπεδο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουνίου 1992 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-*- 

Αριθ. 4141.4/1/92 (3) 

Προσόντα κατατασσομένων Λιμενοφυλάκων (ανδρών - γυναικών). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Την διάταξη της παραγράφου 4 του άρθορυ 1 του ΝΔ 530/70 (ΦΕΚ 
100 Α) «Περί Λιμενοφυλάκων». 

β) Τον Ν. 1009/80 (ΦΕΚ 25 Α) παραγρ. 5 του άρθρου 4, αποφασί¬ 
ζουμε: 

1. Στην αριθμ. 123529/85/9.12.85 (ΦΕΚ 24 Β/86) απόφαση ΥΕΝ 
η περίπτωση (β) του άρθρου 1 αντικαθίσταται ως εξής: 

«(β) Ηλικία 18 μέχρι και 24 ετών. Για τον προσδιορισμό της ηλικίας ως 
χρονολογία υπολογισμού θα λαμβάνεται η 1η Ιανουάριου του έτους γεννή- 
σεως. 

Επίσης να είναι άγαμες ή χήρες άνευ τέκνων». 

2. Η αριθμ. 4231.4/15/88/22.7.88 (ΦΕΚ 515Β/88) απόφαση ΤΕΝ 
καχαργείται. 

Η παρούσα απόφαση να δημοσιευθεί στην Εφημερίδα της Κυβερνήσεως. 

Πειραιάς, 22 Ιουνίου 1992 
Ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 
-♦- 

Αριθ. οικ. 67598/758 (4) 

Μεταβίβαση αρμοδιοτήτων του Υφυπουργού Περιβάλλοντος, Χωροταξίας 

και Δημοσίων Έργων στο Γενικό Γραμματέα, στους Γενικούς Διευθυ¬ 
ντές και στους προϊσταμένους Δ/νσεων και τμημάτων του Υπουργείου 

Περιβάλλοντος, Χωροταξίας και Δημοσίων Έργων. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 29 του Ν. 1558/1985 «Κυβέρνηση και Κυ¬ 
βερνητικά Όργανα» (Α 137). 

2. Τις διατάξεις του Ν. 1892/1990 «Εκσυγχρονισμός και ανάπτυξη και 
άλλες διατάξεις» (Α 101). 

3. Το Π.Δ. 51/88 «Οργανισμός Υπουργείου Περιβάλλοντος, Χωροτα¬ 
ξίας και Δημοσίων Έργων» (Α 19). 

4. Τις διατάξεις του Ν. 1647/1986 «Οργανισμός Κτηματολογίου και 
Χαρτογραφήσεων Ελλάδος» (Α 141). 

5. Την Υ. 1503/4.9.1991 κοινή απόφαση του Πρωθυπουργού και 
Υπουργού ΠΕΧΩΔΕ «Καθορισμός αρμοδιοτήτων του Υφυπουργού Περι¬ 
βάλλοντος, Χωροταξίας και Δημοσίων Έργων Χρήστου Κατσιγιάννη» 
(Β 702), αποφασίζουμε: 

Άρθρο 1 

Μεταβίβαση αρμοδιοτήτων στο Γενικό Γραμματέα 

Α. Στο Γενικό Γραμματέα του Υπουργείου Περιβάλλοντος, Χωροταξίας 
και Δημοσίων Έργων, εκτός των αρμοδιοτήτων που προβλέπουν οι παρ. 3 
και 4 του άρθρου 25 του Ν. 1558/1985 (Α 137) και οι οποίες αναφέρο- 
νται στην ευθύνη για την εύρρυθμη λειτουργία των υπηρεσιών του Υπουρ¬ 
γείου, στο δικαίωμα συμμετοχής του άνευ ψήφου σε κάθε είδους συμβούλια 
και επιτροπές του Υπουργείου εκτός των υπηρεσιακών και πειθαρχικών και 
στην προσυπογραφή όλων των εγγράφων που υπογράφει ο Υφυπουργός και 
προέρχονται από υπαγόμενες σ’ αυτόν υπηρεσίες, μεταβιβάζεται η αρμοδιό¬ 
τητα να υπογράφει «Με εντολή Υφυπουργού» αποφάσεις, έγγραφα και λοι¬ 
πές διοικητικές πράξεις, πλην αποφάσεων για τις οποίες απαιτείται σύ¬ 
μπραξη άλλου Υπουργού, που αφορούν: 

1. Συντονισμό της δραστηριότητας των Γενικών Διευθύνσεων του 
Υπουργείου. 

2. Απαντήσεις σε αιτήματα επανεξέτασης ή αναφορές παραπόνων ή πα¬ 
ραλείψεων υπηρεσιακών οργάνων του Υπουργείου ΠΕΧΩΔΕ, για τα οποία 
έχει ήδη δώσει απάντηση η αρμόδια Γενική Διεύθυνση. 

3. Αποφάσεις, εγκυκλίους και έγγραφα αρμοδιότητας περισσοτέρων του 
ενός προϊσταμένων Γενικών Διευθύνσεων. 

4. Σύσταση - συγκρότηση συλλογικών οργάνων του ΥΠΕΧΩΔΕ, πλην 
του Υπηρεσιακού Συμβουλίου, όπου η αρμοδιότητα αυτή δεν έχει μεταβιβα- 
σθεί σε περιφερειακό ή νομαρχιακό επίπεδο. 

5. Μετάβαση υπαλλήλων στο εξωτερικό και εκπροσώπηση σε συνέδρια, 
σεμινάρια, κλπ., χωρίς εκπαιδευτική άδεια. 

6. Αναστολή εκτέλεσης διοικητικών πράξεων κατά των οποίων έχει 
ασκηθεί αίτηση ακύρωσης ενώπιον του Συμβουλίου της Επικράτειας, πλην 
των περιπτώσεων που τις πράξεις αυτές έχει εκδόσει ο Υπουργός. 

7. Υποβολή ερωτημάτων προς το Νομικό Συμβούλιο του Κράτους. 

8. Διενέργεια διαχειριστικού ελέγχου κατά παντός υπευθύνου, καθώς και 
έκδοση των κατοιλογιστικών πράξεων. 

9. Διάθεση πιστώσεων μέχρι του ποσού των πενήντα εκατομμυρίων 
(50.000.000) δραχμών από το Πρόγραμμα Δημοσίων Επενδύσεων. 

10. Έγκριση προμήθειας ή μεταφοράς υλικών ή εφοδίων και συναφείς 
πράξεις έγκρισης προϋπολογισμού άνω των πενήντα εκατομμυρίων 
(50.000.000) δραχμών, (απευθείας αναθέσεις, διακηρύξεις διαγωνισμών, 
συστάσεις επιτροπών, κατακύρωση αποτελεσμάτων διαγωνισμών, υπο¬ 
γραφή σχετικών συμβάσεων, τροποποίηση αυτών, συγκρότηση επιτροπών 
παραλαβής, λήψη απόφασης επί ενστάσεων, κλπ.). 

11. Έγκριση αποτελέσματος δημοπρασίας. 

12. Έγκριση συγκριτικών πινάκων μέχρι του ποσού των δέκα εκατομ¬ 
μυρίων (10.000.000) δραχμών όπως και των ΠΚΤΜΝΕ και εφόσον δεν 


δημιουργείται υπέρβαση από το αρχικό συμβατικό αντικείμενο και παρά¬ 
ταση προθεσμίας έργου. 

13. Ορισμό εκκαθαριατή αποδοχών. 

14. Κρίση προσφυγών και αποφάσεων Νομαρχών που ασκούνται με το 
άρθρο 8 του Ν. 3200/1955 περί διοικητικής αποκεντρώσεως και χορή¬ 
γηση αναστολών εκτέλεσης νομαρχιακών πράξεων που προβάλλονται με 
προσφυγή. 

15. Αποφάσεις που εκδίδονται κατά τις διατάξεις του άρθρου 27 παρ. 
229 παρ. 10 και 11 των Ν. 1577/1985 (ΓΟΚ) και 1647/1986. 

16. Παρεκκλίσεις δόμησης με βάση τις διατάξεις του άρθου 7 του από 
31.5.1985 Π. Δ/τος (Δ 270) και του άρθρου 3 του από 31.3.1987 Π. Δ/ 
τος (Δ 303). 

17. Προέγκριση χωροθέτησης τουριστικών εγκαταστάσεων κατά τις 
διατάξεις της 69269/5387/24.10.1990 ΚΥΑ (ΦΕΚ 678/Β/ 
25.10.1990) και για αριθμό κλινών ή θέσεων άνω των 100, καθώς και 
λιμενικών έργων. 

18. Αποφάσεις χαρακτηρισμού κτιρίων και τμημάτων αυτών ως διατη¬ 
ρητέο» και καθορισμού ειδικών όρων προστασίας και περιορισμών δόμησης 
και χρήσης που εκδίδονται κατά τις διατάξεις του άρθρου 4 παρ. 2 του Ν. 
1577/1985. 

19. Προκήρυξη αρχιτεκτονικών διαγωνισμών εφηρμοσμένης αρχιτεκτο¬ 
νικής. 

20. Χορήγηση κανονικών αδειών τους Γενικούς Διευθυντές. 

21. Μίσθωση κτιρίων για στέγαση υπηρεσιών του Υπουργείου καθώς και 
κάθε θέμα που αφορά γενικά μετακινήσεις μεταστεγαζόμενων υπηρεσιών. 

22. Τοποθετήσεις και μετακινήσεις τμηματαρχών και προϊσταμένων 
γραφείων. 

23. Χαρακτηρισμό έργου ως έργου ειδικής φύσεως σύμφωνα με τις δια¬ 
τάξεις της παρ. 2γ του άρθορυ 4 του Ν. 1418/1984 (Α 23). 

24. Την προσυπογραφή εκθέσεων αξιολόγησης των προϊσταμένων των 
γενικών δ/νσεων του Υπουργείου. 

Άρθρο 2 

Μεταβίβαση αρμοδιοτήτων στους Γενικούς Διευθυντές 

Α. Στους Γενικούς Διευθυντές του Υπουργείου Περιβάλλοντος, Χωροτα¬ 
ξίας και Δημοσίων Έργων, εκτός των αρμοδιοτήτων που προβλέπει το άρ¬ 
θρο 78 του Ν. 1892/1990 και οι οποίες αναφέρονται: 

α. στον προγραμματισμό των δραστηριοτήτων και στον συντονισμό της 
λειτουργίας των μονάδων που υπάγονται σ’ αυτούς καθώς και στην αξιολό¬ 
γηση του κόστους και της ποιότητας των αποτελεσμάτων τους, 

β. στην εξειδίκευση, συγκριτική ανάλυση και αξιολόγηση της ακολουθη¬ 
τέας πολιτικής στον χώρο ευθύνης τους και στη διατύπωση εναλλακτικών 
προτάσεων και εισηγήσεων προς τα υπερκείμενα όργανα, 

γ. στην εξασφάλιση συνεργασίας και συντονισμού με άλλα Υπουργεία και 
λοιπούς φορείς του δημόσιου τομέα, 

δ. τη συμμετοχή στην αξιολόγηση των προϊσταμένων των διευθύνσεων 
και την εκτίμηση, με ειδική σημείωση της αξιολόγησης από τους τελευ¬ 
ταίους των προϊσταμένων των τμημάτων, καθώς και την αξιοποίηση και 
ανάπτυξη του υπηρετούντος προσωπικού και 

ε. στην προσυπογραφή των εγγράφων που υπογράφουν τα υπερκείμενα 
όργανα, 

επίσης μεταβιβάζεται η αρμοδιότητα να υπογράφουν «Με εντολή Υφυ¬ 
πουργού» αποφάσεις, έγγραφα και λοιπές διοικητικές πράξεις που αφορούν 
τη Γενική Δ/νση στην οποία προΐστανται και αναφέρονται σε: 

1. Απαντήσεις σε αιτήματα επανεξέτασης ή αναφορές παραπόνων ή πα¬ 
ραλείψεων υπηρεσιακών οργάνων του Υπουργείου ΠΕΧΩΔΕ. 

2. Αποφάσεις, εγκυκλίους και έγγραφα αρμοδιότητας περισσοτέρων του 
ενός προϊσταμένων Διευθύνσεων. 

3. Έγκριση προδιαγραφών και τιμολογίων για την εκπόνηση πολεοδομι- 
κών, χωροταξικών οργανωτικών κλπ. μελετών και για εκτέλεση γεωδαιτι- 
κών, τοπογραφικών και κτηματογραφικών εργασιών. 

4. Χορήγηση κανονικών και άνευ αποδοχών αδειών στους προϊσταμέ¬ 
νους δ/νσεων και ανεξάρτητων τμημάτων. 

5. Υπογραφή συμβάσεων μελετών σύμφωνα με τις διατάξεις του Ν. 716, 
εφόσον υπάρχει εγκεκριμένη πίστωση από τον Υπουργό, και παράταση του 
συμβατικού χρόνου. 

6. Όλες τις σχετικές ενέργειες εκπόνησης μελετών κατά το Ν. 716/ 
1977 και το άρθρο 10 του Ν. 1032/1980 (σύσταση επιτροπών επίβλεψης, 
παραλαβή φάσεων και σταδίων μελετών κλπ.). 

Β. Στο Γενικό Δ/ντή της Γενικής Δ/νσης Περιβάλλοντος μεταβιβάζεται 
πρόσθετα η αρμοδιότητα να υπογράφει «Με εντολή Υφυπουργού» αποφά¬ 
σεις, έγγραφα και λοιπές διοικητικές πράξεις που αφορούν: 

1. Έγκριση προδιαγραφών ειδικών μελετών βάσει των οποίων καθορί¬ 
ζονται αντιθορυβικές ζώνες γύρω από υφιστάμενες ή νέες περιοχές βιομη¬ 
χανικών εγκαταστάσεων κλπ. 

2. Έγκριση τεχνικών προδιαγραφών για τη διαχείριση στερεών αποβλή¬ 
των. 

3. Αναθέωρηση του σχεδιασμού διαχείρισης τοξικών και επικινδύνων 
αποβλήτων σε περίπτωση διαφωνίας των περιφερειακών υπηρεσιών ομό¬ 
ρων νομαρχιών. 

4. Προέγκριση χωροθέτησης έργων και δραστηριοτήτων σύμφωνα με 
την υπ’ αριθ. 69269/5387/1990 ΚΤΑ (Β 678) και έγκριση ειδικών περι¬ 
βαλλοντικών μελετών κατά το άρθρο 15 της ίδιας απόφασης με την επιφύ¬ 
λαξη της παρ. Α17 του άρθορυ 1 της παρούσης. 

5. Καθορισμό κριτηρίων για τη χωροθέτηση των έργων και δραστηριο¬ 
τήτων που αναφέρονται στην υπ’ αριθ. 69269/5387/24.10.1990 ΚΤΑ 
(Β 678). 

6. Καθορισμό υδατίνων περιοχών όταν εμπίπτουν στα όρια δύο ή περισ¬ 
σοτέρων νομών (Α 197/1987). 

7. Επιτήρηση και έλεγχος των διασυνοριακών μεταφορών επικινδύνων 
αποβλήτων (Β 166/1988). 

8. Καθορισμός των κατευθυντηρίων και οριακών τιμών ποιότητας των 
νερών (Α 90/90). 

9. Καθορισμός μέτρων και περιορισμών για την προστασία των υπό¬ 
γειων νερών (Α 196/88). 

10. Αποφάσεις σχετικές με την προστασία του περιβάλλοντος κατά το 
άρθρο 11 του Ν. 1515/1985. 

Γ. Στο Γενικό Δ/ντή της Γενικής Δ/νσης Πολεοδομίας μεταβιβάζεται 
πρόσθετα η αρμοδιότητα να υπογράφει «Με εντολή Υφυπουργού» αποφά¬ 
σεις, έγγραφα και λοιπές διοικητικές πράξεις που αφορούν: . 

1. Έγκριση μετά από γνώμη του Κεντρικού Συμβουλίου ΧΟΠ του 
Υπουργείου των μελετών στεγαστικών προγραμμάτων που ανατίθενται με 
τις διατάξεις του Ν. 716/1977 ή που συντάσσονται από την Υπηρεσία. 

2. Λήψη απόφασης επί ενστάσεων του άρθρ. 4 του Ν. 551/1977. 

3. Έγκριση παρεκκλίσεων των άρθρων 8 και 11 του Κτιριοδομικού Κα¬ 
νονισμού. 

4. Αποφάσεις κατά το άρθρο 9 παρ. 10 του Ν. 1512/1985, όπως συ¬ 
μπληρώθηκε με το άρθρο 31 παρ. 4 του Ν. 1577/1985, για εξαίρεση από 
την κατεδάφιση κτισμάτων του δημοσίου, κτιρίων συνεταιρισμών που γίνο¬ 
νται με προγράμματα του Υπουργείου Γεωργίας και της ΑΤΕ καθώς και 
αυθαιρέτων κτισμάτων νομικών προσώπων που ελέγχονται και χρηματο¬ 
δοτούνται από το Υπουργείο Γεωργίας. 

5. Αποφάσεις επικινδύνων οικοδομών, μετά από έκθεση τιμελούς επιτρο¬ 
πής. 

6. Έγκριση προδιαγραφών και κτιριολογικών προτύπων κατοικίας, 
έγκριση τύπων λυομένων, προκατασκευασμένων και προτύπων κατοι¬ 
κιών. 

7. Έγκριση πρωτοκόλλου οριστικής παραλαβής έργου, εφόσον υπάρχουν 
παρατηρήσεις από την επιτροπή. 

8. Έγκριση μελέτης έργου, ύστερα από γνώμη του ΚΣΧΟΠ. 

9. Παραπομπή θεμάτων στη Β/θμια ΕΠΑΕ (άρθρο 2 παρ. 6α της 
31252/1530/1987 απόφασης). 

10. Έγκριση πολεοδομικής προμελέτης κατά το άρθρο 7 παρ. 4 του Ν. 
1337/1983. 

Δ. Στο Γενικό Δ/ντή της Γενικής Δ/νσης Διοικήσεως μεταβιβάζεται 
πρόσθετα η αρμοδιότητα να υπογράφει «Με εντολή Υφυπουργού» αποφά¬ 
σεις, έγγραφα και λοιπές διοικητικές πράξεις που αφορούν: 

1. Ανάληψη και διάθεση πιστώσεων ως και υποβολή αιτήσεων μεταφο¬ 
ράς πιστώσεων από ΚΑΕ σε ΚΑΕ του Τακτικού Προϋπολογισμού για ποσό 
πάνω από πενήντα εκατομμύρια (50.000.000) δρχ. 

2. Έγκριση προμήθειας ή μεταφοράς υλικών ή εφοδίων και συναφείς 
εγκρίσεις ή αποφάσεις προϋπολογισμού από είκοσι εκατ. (20.000.000) 
δρχ. μέχρι πενήντα εκατομμύρια (50.000.000) δρχ. (απευθείας αναθέσεις, 
διακηρύξεις διαγωνισμών, συστάσεις επιτροπών, κατακύρωση αποτελε¬ 
σμάτων διαγωνισμών, υπογραφή σχετικών συμβάσεων, τροποποίηση αυ¬ 
τών, συγκρότηση επιτροπών παραλαβής, λήψη απόφασης επί ενστάσεων, 
κλπ.). 

3. Κύρωση πινάκων προακτέων. 

Ε. Οι παραπάνω μεταβιβαζόμενες αρμοδιότητες ισχύουν με την επιφύ¬ 
λαξη των προβλέψεων του άρθρου 4 του παρόντος. 

Άρθρο 3 

Μεταβίβαση αρμοδιοτήτων στους προϊσταμένους δ/νσεων. 

Α. Στους προϊσταμένους των δ/νσεων του Υπουργείου μεταβιβάζεται η 


αρμοδιότητα να υπογράφουν «Με εντολή Υφυπουργού» αποφάσεις, έγγραφα 
και λοιπές διοικητικές πράξεις σε θέματα της δ/νσής τους που αφορούν: 

1. Χορήγηση αντιγράφων από τα τηρούμενα διαβαθμισμένα έγγραφα. 

2. θεώρηση όλων των σχεδίων και τευχών γενικών και προκαταρκτι¬ 
κών μελετών που εγκρίνονται. 

3. Σύσταση επιτροπών για την παραλαβή μελετών και έργων της αρμο- 
διότητάς τους. 

4. Έγκριση πρωτοκόλλων προσωρινής παραλαβής έργων καθώς και 
οριστικής παραλαβής τους, εφόσον δεν υπάρχουν παρατηρήσεις της επιτρο¬ 
πής παραλαβής. 

5. Παραπομπή στο αρχείο εκείνων των υποθέσεων για τις οποίες δεν 
απαιτείται ενέργεια. 

6. Αποστολή φακέλλων και παροχή πληροφοριών στο Ελεγκτικό Συνέ¬ 
δριο και λοιπά Διοικητικά Δικαστήρια και Νομική Υπηρεσία του Υπουρ¬ 
γείου (εκτός ερωτημάτων). 

7. Έγκριση των δικαιολαγητικών των δαπανών που υπάγονται στην αρ¬ 
μοδιότητα των δ/νσεών τους, καθώς και την έγκριση και τη διακίνηση υλι¬ 
κών ή εφοδίων που διαχειρίζονται. 

8. Έγκριση εκπόνησης μελετών και εκτέλεσης εργασιών με υπηρεσιακά 
συνεργεία, καθώς και έλεγχο και παραλαβή αυτών. 

9. Χορήγηση κανονικών αδειών. 

10. θεώρηση των βιβλιαρίων νοσηλείας. 

11. Ενέργειες προς το Εθνικό Τυπογραφείο για εκτυπώσεις, χορηγήσεις 
φύλλων της Εφημερίδας κλπ. 

12. Έλεγχο πληρωμής του προσωπικού τους για οδοιπορικά έξοδα και 
ημερήσιες αποζημιώσεις ως και κάθε πρόσθετης παροχής σε βάρος του δη¬ 
μοσίου ή άλλων ειδικών λογαριασμών. 

Β. Στον προϊστάμενο της δ/νσης Οικιστικής Πολιτικής και Κατοικίας 
μεταβιβάζεται πρόσθετα η αρμοδιότητα να υπογράφει «Με εντολή Υφυ¬ 
πουργού» αποφάσεις, έγγραφα και λοιπές διοικητικές πράξεις που αφορούν: 

1. Κήρυξη ή ανάκληση απαλλοτριώσεων για την εφαρμογή στεγαστικών 
προγραμμάτων κρατικής μέριμνας εφόσον δεν απαιτείται αύμπραξη υπερ- 
τέρου οργάνου. 

2. Έγκριση, τροποποίηση ή συμπλήρωση καταστατικού οικοδομικών 
συνεταιρισμών. 

3. Ανάκληση της εγκριτικής απόφασης του καταστατικού οικοδομικών 
συνεταιρισμών, ύστερα από τελεσίδικη δικαστική απόφαση. 

4. Έγκριση μελέτης τύπου κατοικίας που χορηγείται σε σεισμόπληκτους 
για την έκδοση οικοδομικής άδειας. 

Γ. Στον προϊστάμενο της δ/νσης Τοπογραφικών Εφαρμογών μεταβιβά¬ 
ζεται πρόσθετα η αρμοδιότητα να υπογράφει «Με εντολή Υφυπουργού» απο¬ 
φάσεις, έγγραφα και λοιπές διοικητικές πράξεις που αφορούν: 

1. θεώρηση των διαγραμμάτων που συνοδεύουν διοικητικές πράξεις που 
αναφέρονται σε πολεοδομικές ρυθμίσεις (εγκρίσεις, επεκτάσεις, τροποποιή¬ 
σεις κλπ. ρυμοτομικών σχεδίων, αναστολή εκτέλεσης οικοδομικών εργα¬ 
σιών και χορήγηση οικοδομικών αδειών κ.α.). 

2. Ειδοποίηση προς τους ενδιαφερομένους για γενόμενες παρακαταθέ¬ 
σεις αποζημιώσεων. 

3. Σύνταξη βεβαιωτικών πράξεων για τον προσδιορισμό οφειλής παρο- 
διότητας από ρυμοτομία. 

4. Άρση καταλογισμών που βεβαιώθηκαν σε ποιρόδιους απο ρυμοτομία. 

Δ. Στον προϊστάμενο της δ/νσης Διοικητικού μεταιβιβάζεται πρόσθετα η 

αρμοδιότητα να υπογράφει «Με εντολή Υφυπουργού» αποφάσεις, έγγραφα 
και λοιπές διοικητικές πράξεις που οιφορούν: 

1. Χορήγηση αναρρωτικών αδειών στους προϊσταμένους δ/νσεων και 
ανεξαρτήτων τμημάτων και γραφείων. 

2. Ερωτήματα προς το Υπηρεσιοικό Συμβούλιο που αφορούν στην υπηρε¬ 
σιακή κατάσταση του πάσης φύσεως προσωπικού του Υπουργείου. 

3. Τα διαδικαστικά για την έκδοση απόφασης για θέση σε διαθεσιμότητα 
ή αργία. 

4. Αντίκρουση των αιτήσεων ακυρώσεως που ασκούνται στο Διοικητικό 
Εφετείο για θέματα κατάστασης προσωπικού. 

5. Χορήγηση αδειών εκτελέσεως ιδιωτικού έργου με ή χωρίς αμοιβή. 

6. Χορήγηση άδειας απουσίας χωρίς αποδοχές του πάσης φύσεως προ¬ 
σωπικού του Υπουργείου. 

7. Χορήγηση συνδικαλιστικών αδειών του μονίμου και του επί συμβάσει 
προσωπικού. 

8. Μετατάξεις μονίμων υπαλλήλων από κλάδο σε κλάδο, καθώς και τις 
προαγωγές από το β£ στον α' βαθμό. 

9. Έγκριση κίνησης των υπαλλήλων εκτός έδρας για εκτέλεση υπηρε¬ 
σίας, όπως καθορίζονται κάθε φορά (1429/501/Α/16.1.89 ΦΕΚ 66/Β/ 

31.1.89 απόφαση Γενικού Γραμματέα), καθώς και καθορισμό του αριθμού 
ημερών που επιτρέπεται να παραμείνουν (άρθρο 15 Β.Δ. 65/1973). 

10. Έγκριση κίνησης των υπαλλήλων εκτός έδρας για εκτέλεση υπηρε¬ 
σίας με υπέρβαση των ημερών που καθορίζονται κάθε φορά (απόφαση 
Υπουργού Προεδρίας της Κυβέρνησης 1700/13.2.1976 Β 271). 

11. Καθορισμός του αριθμού των ημερών που επιτρέπεται να παραμεί¬ 
νουν οι υπάλληλοι εκτός έδρας κινούμενοι για εκτέλεση Υπηρεσίας (άρθρο 
15 του ΒΔ 65/73). 

12. Μετακινήσεις, αποσπάσεις και μεταθέσεις του μόνιμου προσωπικού 
και του επί συμβάσει οιασδήποτε κατηγορίας και κλάδου, των δικηγόρων 
που υπηρετούν στο Υπουργείο, καθώς και των υπαλλήλων της ΥΚΧΕ. 

Ε. Στον προϊστάμενο της δ/νσης Νομοθετικού Έργου μεταβιβάζεται 
πρόσθετα η αρμοδιότητα να υπογράφει «Με εντολή Υφυπουργού» αποφά¬ 
σεις, έγγραφα και λοιπές διοικητικές πράξεις που αφορούν: 

1. Παραπομπή στο Συμβούλιο της Επικράτειας για επεξεργασία των 
σχεδίων Π. Δ/των με εξαίρεση των περιπτώσεων που τάσσεται προθεσμία. 

2. Αντίκρουση των αιτήσεων ακυρώσεως που ασκούνται στο Συμβούλιο 
της Επικρατρείας για όλα τα θέματα πλην εκείνων που αναφέρονται στο 
προσωπικό. 

ΣΤ. Στον προϊστάμενο της δ/νσης Οικονομικού μεταβιβάζεται πρόσθετα 
η αρμοδιότητα να υπογράφει «Με εντολή Υφυπουργού» αποφάσεις, έγ¬ 
γραφα και λοιπές διοικητικές πράξεις που αφορούν: 

1. Ανάληψη και διάθεση πιστώσεων και αιτήσεις μεταφοράς πιστώσεων 
από ΚΑΕ σε ΚΑΕ του Τακτικού Προϋπολογισμού του Υπουργείου ποσού 
πάνω από είκοσι εκατομμύρια (20.000.000) δραχμών και μέχρι πενήντα 
εκατομμύρια (50.000.000) δραχμών. 

2. Ανάληψη προκαταβολών από τις πιστώσεις των έργων των Προγραμ¬ 
μάτων Δημοσίων Επενδύσεων. 

3. Έκδοση εντολών προς την Τράπεζα της Ελλάδος κατανομής χρημα¬ 
τοδότησης ανά έργο του Προγράμματος Δημοσίων Επενδύσεων ποσού άνω 
των τριάντα εκατομμυρίων (30.000.000) δραχμών, με την επιφύλαξη της 
παρ. Η του άρθρου αυτού. 

4. Έκδοση χρηματικών ενταλμάτων προπληρωμής σε βάρος πιστώσεων 
του Τακτικού Προϋπολογισμού και του προϋπολογισμού του Προγράμμα¬ 
τος Δημοσίων Επενδύσεων. 

5. Έγκριση προμήθειας ή μεταφοράς υλικών ή εφοδίων και συναφείς 
πράξεις έγκρισης προΰπολοιγισμού από ένα εκατομμύριο (1.000.000) μέ¬ 
χρι είκοσι εκατομμύρια (20.000.000) δραχμές, (απευθείας αναθέσεις, δια¬ 
κηρύξεις διαγωνισμών, συστάσεις επιτροπών, κατακύρωση^χποτελεσμάτων 
διαγωνισμών, υπογραφή σχετικών συμβάσεων, τροποποίηση αυτών, συ¬ 
γκρότηση επιτροπών παρολαβής, λήψη απόφασης επί ενστάσεων, κλπ.). 

6. Ορισμό υπολόγων των έργων του Τακτικού Προϋπολογισμού και του 
Προγράμματος Δημοσίων Επενδύσεων. 

7. Διάθεση αυτοκινήτων για τη χρήση των κεντρικών και περιφερειακών 
υπηρεσιών του Υπουργείου. 

8. Τήρηση όλων των διαδικασιών σε ό,τι αφορά τη χρήση και κίνηση των 
αυτοκινήτων των υπηρεσιών του Υπουργείου ως και την αποδοχή δωρεάν 
αυτοκινήτων προς το δημόσιο ή τα νομικά πρόσωπα, την αντικατάσταση κι¬ 
νητήρων κλπ. 

9. Καθορισμό των συνδιαλέξεων που επιτρέπονται κατά μήνα για κάθε 
τηλεφωνική σύνδεση (απόφαση Υπουργού Προεδρίας της Κυβέρνησης 
40362/28.5.83, Π.Δ. 770/1975 άρθρο 5 παρ. 2β). 

10. Αποφάσεις μεταβίβασης πιστώσεων Δημοσίων Επενδύσεων στις νο¬ 
μαρχίες (ΥΕΕ). 

11. Μεταβιβάσεις πιστώσεων από Τακτικό Προϋπολογισμό κεντρικής 
υπηρεσίας στον Τακτικό Προϋπολογισμό των Νομαρχιών. 

12. Εγκρίσεις γενομένης δαπάνης Δημοσίων Επενδύσεων και Τακτικού 
Προϋπολογισμού. 

13. Έγκριση εγκατάστασης τηλεφωνικών συνδέσεων, τηλετύπων (ΤΕ- 
ΛΕΧ), ευθειών συστάσεων εξωκείμενων γραμμών, τερματικών κέντρων, 
κυκλωμάτων κλπ. (απόφαση Υπουργού Προεδρίας της Κυβέρνησης 
40362/1983, Β.Δ. 83/1969 άρθρο 3 παρ. 2 και Π.Δ, 770/1975 άρθρο 
5) · 

14. Καθορισμό των υπηρεσιών που δικαιούνται να πραγματοποιούν κρα¬ 
τικές υπεραστικές συνδιαλέξεις μέσω ΟΤΕ (Ν.Δ. 33/1968). 

15. Αποφάσεις ανάθεσης εργασιών σε θέματα επιμόρφωσης υπαλλήλων 
σε ΝΠΔΔ και ΝΠΙΔ, σε Εταιρείες κερδοσκοπικού χαρακτήρα και μη κλπ,, 
ύστερα από πρόταση της Δ/νσης Εκπαίδευσης. 

16. Προτάσεις προς το Υπουργείο Εθνικής Οικονομίας για χρηματοδό¬ 
τηση αποφάσεων συλλογικών οργάνων. 

Ζ. Στον προϊστάμενο της δ/νσης Εκπαίδευσης μεταβιβάζεται πρόσθετα 
η αρμοδιότητα να υπογράφει «Με εντολή Υφυπουργού» αποφάσεις, έγ¬ 
γραφα και λοιπές διοικητικές πράξεις που αφορούν: 


1. Έγκριση συμμετοχής σε σεμινάρια, συνέδρια, ημερίδες κλπ. στο εσω¬ 
τερικό και εξωτερικό. 

2. Αποφάσεις χορήγησης εκπαιδευτικών αδειών στο εσωτερικό και το 
εξωτερικό. 

3. Έγκριση δαπάνης συμμετοχής σε σερανάρια κλπ. από τον Τακτικό 
Προϋπολογισμό κα τις Δημ. Επενδύσεις. 

Η. Οι παραπάνω μεταβιβαζόμενες αρμοδιότητες ισχύουν με την επιφύ¬ 
λαξη των προβλέψεων του άρθρου 4 του παρόντος. 

Άρθρο 4 

Μεταβίβαση αρμοδιοτήτων στον Προϊστάμενο 
της Υπηρεσίας Κτηματολογίου και Χαρτογραφήσεων Ελλάδος 

Α. Στον προϊστάμενο της Υπηρεσίας Κτηματολογίου και Χαρτογραφή¬ 
σεων Ελλάδος μεταβιβάζεται η αρμοδιότητα να υπογράφει «Με εντολή 
Υφυπουργού» αποφάσεις, έγγραφα και λοιπές διοικητικές πράξεις αρμοδιό¬ 
τητας των δ/νσεων της ΥΚΧΕ που αφορούν τα θέματα που αναφέρονται: 

1, Στην παράγραφο Α και στην περίπτωση Ττης παρ. Δ του άρθρου 2 
της παρούσας απόφασης. 

2. Στις περιπτώσεις 11, 12 και 13 της παραγράφου Δ και στην περί¬ 
πτωση 6 της παραγράφου ΣΤ του άρθρου 3 της παρούσας απόφασης. 

Β. Στον ίδιο προϊστάμενο μεταβιβάζεται η αρμοδιότητα να υπογράφει 
«Με εντολή Υφυπουργού» αποφάσεις, έγγραφα και λοιπές διοικητικές πρά¬ 
ξεις που αφορούν: 

1. Σύνθεση - συγκρότηση επιτροπών, εφόσον δεν είναι ορισμένες από σχε¬ 
τικές διατάξεις. 

2. Έγκριση μελετών που εκπονούνται από δ/νσεις της ΥΚΧΕ. 

3. Ένταξη νέων εργασιών στα πλαίσια του εγκεκριμένου προγράμματος 
της ΥΚΧΕ. 

4. Χορήγηση κανονικών αδειών στους προϊσταμένους των δ/νσεων και 
ανεξαρτήτων τμημάτων της ΥΚΧΕ. 

5. Ορισμό υπαλλήλων για εκτέλεση αεροπορικών πτήσεων προς λήψη 
αεροφωτογραφιών. 

6. Έγκριση προμήθειας ή μεταφοράς υλικών ή εφοδίων και συναφείς 
εγκρίσεις ή αποφάσεις προϋπολογισμού από ένα εκατομμύριο (1.000.000) 
δραχμές μέχρι πενήντα εκατομμύρια (50.000.000) δραχμές, (απευθείας 
αναθέσεις, διακηρύξεις διαγωνισμών, συστάσεις επιτροπών, κατακύρωση 
αποτελεσμάτων διαγωνισμών, υπογραφή σχετικών συμβάσεων, τροποποί¬ 
ηση αυτών, συγκρότηση επιτροπών παραλαβής, λήψη απόφασης επί ενστά¬ 
σεων κλπ.), καθώς και προμήθεια μηχανογραφικού εξοπλισμού, εφόσον δεν 
απαιτείται έγκριση του Υπουργείου Προεδρίας της Κυβέρνησης. 

7. Κατανομή των πιστώσεων που διατίθενται στην ΥΚΧΕ από το πρό¬ 
γραμμα Τακτικού Προϋπολογισμού και Δημοσίων Επενδύσεων. 

8. Εκπόνηση μελετών και εκτέλεση έργων αρμοδιότητας της ΥΚΧΕ, 
είτε με υπηρεσιακά συνεργεία, είτε με ανάθεση σε ιδιωτικά γραφεία, στα 
πλαίσια των εγκεκριμένων προγραμμάτων. 

9. Συγκρότηση και διάθεση των απαιτουμένων υπηρεσιακών συνεργείων 
υπαίθρου για την εκπόνηση μελετών και εργασιών της προηγουμένης περι- 
πτώσεως 8, και την εποπτεία, τον έλεγχο και την παραλαβή των μελετών 
που ανατίθεται η εκπόνησή τους. 

10. Κατανομή των σχετικών μα την εκτέλεση των προγραμμάτων εργα¬ 
σιών στις οργανικές μονάδες που συγκροτούν την ΥΚΧΕ και τη λήψη των 
αναγκαίων μέτρων οργάνωσης και υποστήριξης για εκτέλεση των προ¬ 
γραμμάτων. 

11. Ορισμό επιβλεπόντων και εποπτών για μελέτες της ΥΚΧΕ που ανα¬ 
τίθενται μα τις διαδικασίες του Ν. 716/1977. 

12. Έγκριση πρωτοκόλλων προσωρινής παραλαβής και πρωτοκόλλων 
οριστικής παραλαβής, εφόσον υπάρχουν παρατηρήσεις της Επιτροπής. 

13. Υπογραφή συμβάσεων μελετών που ανατίθενται μα τις διαδικασίες 
του Ν. 716/1977. 

14. Έγκριση συγκριτικών πινάκων καθ’ υπέρβαση των ποσών της συμ¬ 
βατικής αμοιβής μέσα στα πλαίσια των εγκεκριμένων πιστώσεων της 
ΥΚΧΕ μετά από σύμφωνη γνώμη του αρμοδίου συμβουλίου. 

15. Καθορισμό του ποσού εισφοράς για τη διάθεση τοπογραφικού και 
φωτογραφικού υλικού. 

Άρθρο 5 

Μεταβίβαση αρμοδιοτήτων στους προϊσταμένους 
ανεξαρτήτων τμημάτων ή γραφείων. 

Στους προϊσταμένους ανεξαρτήτων τμημάτων ή γραφείων, μεταβιβάζε¬ 
ται η αρμοδιότητα να υπογράφουν «Με εντολή Υφυπουργού» αποφάσεις, έγ¬ 
γραφα και λοιπές διοικητικές πράξεις σε όλα τα ανάλογα θέματα που έχουν 
οι προϊστάμενοι δ/νσεων και τμημάτων του Υπουργείου. 

Άρθρο 6 

Μεταβίβαση αρμοδιοτήτων στους προϊσταμένους 
των τμημάτων του Υπουργείου, 

Α. Στους προϊσταμένους των τμημάτων του Υπουργείου, μεταβιβάζεται 
η αρμοδιότητα να υπογράφουν «Με εντολή Υφυπουργού» αποφάσεις, έγ¬ 
γραφα και λοιπές διοικητικές πράξεις σε θέματα που αφορούν: 

1. Αίτηση ή παροχή απλών πληροφοριών ή στοιχείων στις δ/νσεις, τμή¬ 
ματα και γραφεία; του Υπουργείου περιλαμβανομένων και απλών διαβιβά¬ 
σεων και που έχουν σχέση με το αντικείμενο του τμήματος. 

2. Παραπομπή στο αρχείο υποθέσεων αρμοδιότητάς τους που έχουν πε- 
ρατωθεί ή για τις οποίες δεν απαιτείται ενέργεια. 

3. Βεβαίωση τής ακρίβειας και χορήγηση αντιγράφων εγγράφων, όπου 
τούτο επιτρέπεται από τις κείμενες διατάξεις ή συνάγεται από τη φύση του 
εγγράφου. 

4. Εκδοση πιστοποιητικών και βεβαιώσεων για νόμιμη χρήση σε θέ¬ 
ματα που μπορεί από το νόμο να βεβαιωθούν στοιχεία που τηρούν στην υπη- 

5. Επιστροφή αναφορών που δεν υποβλήθηκαν ιεραρχικά. 

, ®· Απάντηση σε αναφορές που αφορούν ζητήματα για τα οποία η υπηρε¬ 
σία εχει λάβει θέση. 

7. Εγγραφα ή τηλεγραφήματα εσωτερικού με προπαρασκευαστικό και 
πληροφοριακό χαρακτήρα. 

8. Ενέργειες στο Εθνικό Τυπογραφείο για εκτυπώσεις που σχετίζονται με 
το αντικείμενο του τμήματος. 

Β. Στον προϊστάμενο του τμήματος Αρχείου Σχεδιαγραμμάτων και Μι- 
κροφωτογράφησης της δ/νσης Τοπογραφικών Εφαρμογών μεταβιβάζεται 
προσθετά η αρμοδιότητα να υπογράφει «Με εντολή Υφυπουργού» αποφά¬ 
σεις, έγγραφα και λοιπές διοικητικές πράξεις που αφορούν: 

1. Δημοσίευση στην Εφημερίδα της Κυβερνήσεως των Π, Δ/των και 
αποφάσεων πολεοδομικού περιεχομένου. 

2. Ανακοίνωση στους αρμόδιους φορείς εφαρμογής της δημοσίευσης των 
ανωτέρω στην Εφημερίδα της Κυβενρήσεως. 

Γ. Στον ^ προϊστάμενο του τμήματος Μόνιμου Προσωπικού της δ/νσης 
Διοικητικού μεταβιβάζεται πρόσθετα η αρμοδιότητα να υπογράφει «Με 
εντολή Υφυπουργού» αποφάσεις, έγγραφα και λοιπές διοικητικές πράξεις 
που αφορούν: 

1. Ανακοίνωση της δημοσίευσης αποφάσεων διορισμού, προανωτόσ. με¬ 
τάταξης, απόλυσης κλπ. υπαλλήλων. ' ’ 

2. Αποστολή στην Υπηρεσία Συντάξεων δικαιολογητικών συνταξιοδότη- 
αης υπαλλήλων του Υπουργείου. 

3. Χορήγηση αντιγράφων εγγράφων για θέματα κατάστασης προσωπι¬ 
κού κατά τις κείμενες διατάξεις. 

4. Κοινοποιήσεις εγκυκλίων που αναφέρονται σε θέματα προσωπικού. 

5. Χορηγηση αναρρωτικών αδειών του πάσης φύσεως προσωπικού με 
την επιφύλαξη της παρ. Δ1 του άρθρου 3. 

6. Έκδοση αποφάσεων προσαύξησης μισθού των μόνιμων υπαλλήλων 
ανεξαρτήτως βαθμού και κλάδου για χρονοεπίδομα, αλλαγή κλιμακίου 

7. Προαγωγές μονίμων υπαλλήλων από το γ’ στο β' βαθμό. 

8. Δημοσίευση στην Εφημερίδα της Κυβερνήσεως όλων των πράξεων 
που αναφέρονται στην υπηρεσιακή κατάσταση των μονίμων υπαλλήλων. 

Δ. Στον προϊστάμενο του τμήματος Προσωπικού Ιδιωτικού Δικαίου 
(Ι.Δ.) της Διεύθυνσης Διοικητικού μεταβιβάζεται πρόσθετα η αρμοδιότητα 
να υπογράφει «Με εντολή Υφυπουργού» αποφάσεις, έγγραφα και λοιπές 
διοικητικές πράξεις που αφορούν: 

1. Ανακοίνωση αποφάσεων προσλήψεων, μισθολογικής αναπροσαρμο¬ 
γής, μετάταξης, απόλυσης κλπ. υπαλλήλων. 

2. Αποστολή στην Υπηρεσία Συντάξεων δικαιολογητικών συνταξιοδότη- 
σης υπαλλήλων του Υπουργείου. 

3. Χορήγηση αντιγράφων εγγράφων για θέματα κατάστασης προσωπι¬ 
κού κατά τις κείμενες διατάξεις. ’ 

4. Κοινοποιήσεις εγκυκλίων που αναφέρονται σε θέματα προσωπικού. 

5. Χορήγηση αναρρωτικών αδειών του με σύμβαση προσωπικού. 

6. Δημοσίευση στην Εφημερίδα της Κυβερνήσεως όλων των πράξεων 
που αναφέρονται στην υπηρεσιακή κατάσταση των υπαλλήλων με σύμβαση 
ιδιωτικού δικαίου. 

Ε. Στον προϊστάμενο του Νομοπαρασκευαστικού τμήματος της δ/νσης 
Νομοθετικού Εργου μεταβιβάζεται πρόσθετα η αρμοδιότητα να υπογράφει 
«Με εντολή Υφυπουργού» αποφάσεις, έγγραφα και λοιπές διοικητικές πρά¬ 
ξεις που αφορούν: 


1. Συλλογή πληροφοριών σχετικά με το θέμα του οποίου προτείνεται η 
νομοθετική ρύθμιση. 

2. Διακίνηση των σχεδίων νομών και Π.Δ/των για συνυπογραφή τούτων 
από συναρμόδιους Υπουργούς, την σύνταξη εκθέσεων του Γενικού Λογιστη¬ 
ρίου και λοιπές προπαρασκευαστικές ενέργειες μέχρι την ολοκλήρωσή τους. 

3. Αλληλογραφία με το Εθνικό Τυπογραφείο για εκτύπωση του απαραί¬ 
τητου αριθμού ΦΕΚ για συγκεκριμένα βασικά νομοθετήματα όπως και για 
διόρθωση σφαλμάτων στα κείμενα που δημοσιεύονται στα ΦΕΚ. 

ΣΤ. Στον προϊστάμενο του τμήματος Διοίκησης Οικονομικού της δ/νσης 
Οικονομικού μεταβιβάζεται πρόσθετα η αρμοδιότητα να υπογράφει «Με 
εντολή Υφυπουργού» αποφάσεις, έγγραφα και λοιπές διοικητικές πράξεις 
που αφορούν: 

1. Παροχή πληροφόρησης στα δημόσια ταμεία για τις αποδοχές, προσ¬ 
λήψεις η απολύσεις όλου του προσωπικού του Υπουργείου. 

2. Διαβίβαση στην Υπηρεσία Εντελλομένων Εξόδων των δικαιολογητι- 
κών διοικητικών δαπανών ή των δικαιολογητικών απόδοσης λογαριασμού 
για εντάλματα προπληρωμής. 

3. Ανάληψη και διάθεση πιστώσεων και την αίτηση μεταφοράς πιστώ¬ 
σεων από ΚΑΕ σε ΚΑΕ του Τακτικού Προϋπολογισμού του Υπουργείου μέ¬ 
χρι του ποσού των είκοσι εκατομμυρίων (20.000.000) δραχμών. 

4. Κατανομές χρηματοδότησης ανά έργο του Προγράμματος Δημοσίων 
Επενδύσεων μέχρι του ποσού των τριάντα εκατομμυρίων (30.000.000) 
δραχμών. 

Ζ. Στον προϊστάμενο του τμήματος Μισθοδοσίας της δ/νσης Οικονομι¬ 
κού μεταβιβάζεται πρόσθετα η αρμοδιότητα να υπογράφει «Με εντολή Υφυ¬ 
πουργού» αποφάσεις, έγγραφα και λοιπές διοικητικές πράξεις που αφορούν: 

1. Χορήγηση βεβαιώσεων για το ύψος των αποδοχών γενικά του προ¬ 
σωπικού που υπηρετεί ή μη καθώς και τα κάθε φύσεως έγγραφα προς υπάλ¬ 
ληλους με τα οποία ανακοινώνονται θέματα αποδοχών γενικά, παρατητή- 
σεις για περικοπή μισθού λόγω (αδικαιολόγητης απουσίας, άδειας χωρίς 
αποδοχές, δάνειά κλπ η ζητείται η συμπλήρωση δικαιολογητικών διαφόρων 
δαπανών κλπ. 

Η. Στον προϊστάμενο της τμήματος Προμηθειών και Διαχείρισης της δ/ 
νσης Οικονομικού μεταβιβάζεται πρόσθετα η αρμοδιότητα να υπογράφει 
«Με εντολή Υφυπουργού» αποφάσεις, έγγραφα και λοιπές διοικητικές πρά¬ 
ξεις που αφορούν: 

1. Μέριμνα προμήθειας πάσης φύσεως υλικών και εφοδίων για τις ανά¬ 
γκες του Υπουργείου. 

2. Έγκριση δαπανών καθώς και την αναγνώριση αυτών για την προμή¬ 
θεια ή μεταφορά υλικών και εφοδίων προϋπολογισμού δαπάνης μέχρι ενός 
εκατομμυρίου (1.000.000) δρχ. (απευθείας αναθέσεις, διακηρύξεις διαγω¬ 
νισμών, συστάσεις επιτροπών, κατακύρωση αποτελεσμάτων διαγωνισμών, 
υπογραφή σχετικών συμβάσεων, τροποποίηση αυτών, συγκρότηση επιτρο¬ 
πών παραλαβής, λήψη απόφασης επί ενστάσεων, χλκ). 

3. Διάθεση στις υπηρεσίες του Υπουργείου μηχανημάτων τοπογραφικών 
οργάνων,και λοιπών υλικών. 

θ. Στον προϊστάμενο του τμήματος Διοικητικής Μέριμνας της δ/νσης 
Οικονομικού μεταβιβάζεται πρόσθετα η αρμοδιότητα να υπογράφει «Με 
εντολή Υφυπουργού» αποφάσεις, έγγραφα και λοιπές διοικητικές πράξεις 
που αφορούν: 

1. Ενέργειες που αφορούν την τοποθέτηση, μεταφορά, επισκευή, συντή¬ 
ρηση των μηχανημάτων, οργάνων, τηλεφωνικών συσκευών κλπ, συντή¬ 
ρηση των κτιρίων, καθώς και τη μέριμνα για τις ηλεκτρικές, υδραυλικές 
κλπ εγκαταστάσεις των κτιρίων των Υπηρεσιών του Υπουργείου και τον 
έλεγχο και την παρακολούθηση της καλής λειτουργίας τούτων, ως και την 
εξυπηρέτηση, καθαριότητα και ευταξία αυτών. 

2. Έγκριση δαπανών καθώς και την αναγνώριση αυτών για την εκτύ¬ 
πωση εντύπων, μεταφορά υλικών και συντήρηση μηχανημάτων προϋπολο¬ 
γισμού δαπάνης μέχρι ενός εκατομμυρίου (1.000.000) δρχ. (απ’ ευθείας 
αναθέσεις, διακηρύξεις διαγωνισμών, συστάσεις επιτροπών, κατακύρωση 
αποτελεσμάτων διαγωνισμών, υπογραφή σχετικών συμβάσεων, τροποποί¬ 
ηση αυτών, συγκρότηση επιτροπών παραλαβής, λήψη απόφασης επί ενστά¬ 
σεων, κλπ). 

Άρθρο 7 
Τελικές διατάξεις 

1. Από τις αρμοδιότητες που αναφέρονται στο πάσης φύσεως προσωπικό 
του Υπουργείου και μεταβιβάζονται σύμφωνα με τα προηγούμενα άρθρα, 
εξαιρούνται εκείνες που αναφέρονται στην 82979/2446/28.11.1990 
κοινή απόφαση Υπουργών Προεδρίας της Κυβέρνησης και ΥΠΕΧΩΔΕ ότι 
ασκούνται από τον Υπουργό ΠΕΧΩΔΕ. 

2. Οι αρμοδιότητες ή το δικαίωμα υπογραφής «Με εντολή Υφυπουργού» 
με βάση τα προηγούμενα άρθρα στα διάφορα όργανα που αναφέρονται στην 
απόφαση αυτή, τελούν υπό την επιφύλαξη των αρμοδιοτήτων ή του δικαιώ- 

ματος υπογραφής που μεταβιβάζονται στα κατώτερα όργανα με την από¬ 
φαση αυτή και των βάσει των κειμένων διατάξεων αρμοδιοτήτων των πε- 
ριφ/κών υπηρεσιών του Υπουργείου. 

3. Όπου για την άσκηση των βάσει των άρθρων 2 μέχρι και 5 της πα- 
ρούσης μεταβιβαζόμενων αρμοδιοτήτων απαιτείται απλή γνώμη του Συμ¬ 
βουλίου Χωροταξίας, Οικισμού και Περιβάλλοντος, η μεταβίβαση της αρ¬ 
μοδιότητας ισχύει μόνο για την υπογραφή απόφασης σύμφωνης με την 
γνώμη του Συμβουλίου, αυτού. Όταν ο έχων κατά τις παραπάνω διατάξεις 
την αποφαστική αρμοδιότητα διαφωνεί προς τη γνώμη του Συμβουλίου, η 
υπόθεση παραπέμπεται στο Γενικό Γραμματέ ο οποίος αποφαίνεται επ’ αυ¬ 
τής, εκδίδοντας σχετική απόφαση. 

4. Για την άσκηση πειθαρχικού ελέγχου, εφαρμόζονται οι σχετικές δια¬ 
τάξεις του Υπαλληλικού Κώδικα. 

5. Η κατά τα ανωτέρω άρθρα μεταβίβαση αρμοδιοτήτων στο Γενικό 
Γραμματέα, Γενικούς Διευθυντές, προϊσταμένους δ/νσεων, τμημάτων και 
γραφείων του Υπουργείου, ισχύει και για τους νόμιμους αναπληρωτές του, 
σε περίπτωση απουσίας, ελλείψεως ή κωλύματος αυτών. 

6. Σε περιπτώσεις που οι κατά τα ανωτέρω εξουσιοδοτούμενοι κρίνουν 
ότι το προς επίλυση θέμα είναι ιδιάζουσας σημασίας ή έχουν αμφιβολίες ως 
προς την εφαρμοζόμενη από τον Υφυπουργό πολιτική, οφείλουν να ενημε¬ 
ρώνουν τον αμέσως προϊστάμενό τους. 

7. Επιφυλάσσεται το δικαίωμα σε κάθε ανώτερο κλιμάκιο όπως επιση¬ 
μαίνει θέματα ιδιάζουσας καά την κρίση του σημασίας και όπως παρέχει 
στα θέματα αυτά ειδικές οδηγίες προς τα κατώτερα κλιμάκια. 

8. Κάθε διοικητική πράξη που αφορά στο προσωπικό του Υπουργείου, 
αποφασιζόμενη και υπογεγραμμένη κατ’ εξουδιοτότηση της απόφασης αυ¬ 
τής από οποιοδήποτε άλλο όργανο, πρέπει να ανακοινώνεται στη δ/νση 
Διοικητικού για ενημέρωση των ατομικών υπηρεσιακών φακέλλων των 
υπαλλήλων και των αντίστοιχων μερίδων στο μητρώο προσωπικού. 

9. Ημεαρ. 92554/2077/17.10.1991 απόφασή μας παύει να ισχύει. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουνίου 1992 

Ο ΥΦΥΠΟΥΡΓΟΣ 

X. ΚΑΤΣΙΓΙΑΝΝΗΣ 


Αριθ. 108642 (5) 

Ίδρυση τμήματος ΤΕΚ στο ΚΕΤΕΚ Αγρίνιου. 

Η ΔΙΟΙΚΗΤΗΣ 

ΤΟΥ ΟΡΓΑΝΙΣΜΟΥ ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 
Έχοντας υπόψη: 

1. Τις διατάξεις του 212/69 Ν.Δ. «Περί Οργανώσεως και Διοικήσεως 
του ΟΑΕΔ». 

2. Τις διατάξεις του 405/71 Β.Δ. «Περί Οργανώσεως, συγκροτήσεως 
και λειτουργίας των Υπηρεσιών του ΟΑΕΔ». 

3. Τις διατάξεις του Ν. 709/77 «Περί καθιερώσεως κινήτρων επαγγελ¬ 
ματικής κατάρτισης εργατικού δυναμικού κλπ.», αποφασίζουμε: 

Άρθρο 1 

Ιδρύουμε τμήμα Ταχύρρυθμης Επαγ/κής Κατάρτισης ειδικότητας 
«Εφαρμοστές - Συντηρητές» στο ΚΕΤΕΚ Αγρίνιου. 

Άρθρο 2 

Σκοπός του ιδρυομένου τμήματος είναι η επαγγελματική κατάρτιση του 
εργατικού δυναμικού της περιοχής με το σύστημα της Ταχύρρυθμης Επαγ¬ 
γελματικής Κατάρτισης στην παραπάνω ειδικότητα. 

Άρθρο 3 

Τα προσόντα των υποψηφίων για εκπαίδευση και η διάρκεια της εκπαί¬ 
δευσης καθορίζονται με βάση τις ισχύουσες διατάξεις. 

Άρθρο 4 

Η λειτουργία του ιδρυομένου τμήματος καθορίζεται με τον κανονισμό 
λειτουργίας Εκπαιδευτικών Μονάδων ΤΕΚ. 

Κάθε άλλη λεπτομέρεια αναγκαία για την εκτέλεση της παρούσιχς ρυθμί¬ 
ζεται με απόφασή μοις. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 5 Ιουνίου 1992 

Η Διοικητής 
Ν. ΤΖΑΒΕΛΛΑ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


